**DESCRIPCIÓ DE LES MESURES DE PREVENCIÓ ENFRONT DE LA COVID DE L’OBSERVATORI ASTRONÒMIC**

# Enumeració de les mesures de prevenció implantades per al manteniment de la distància interpersonal

De conformitat amb l'apartat 5.1 i 5.7 de la Instrucció de la Gerència [IUV17/2020](https://webges.uv.es/uvTaeWeb/MuestraInformacionEdictoPublicoFrontAction.do?idEdictoSeleccionado=24391), s’han implantat les següents mesures:

1. Reorganització dels llocs de treball d'oficines i laboratoris que no complien la distància interpersonal recomanada.
2. Deixar sense servei els llocs d'ús comú en l'entrada dels edificis per al registre horari en l'aplicació *Gestió de la Dedicació Horària* (GDH), havent-se de realitzar el registre en els ordinadors d'ús individual.
3. Deixar sense servei les fonts i els dispensadors d'ús comú que no incorporen mesures per evitar el contacte amb les mans.
4. Organització de les portes d’accés, la circulació de persones i la distribució d'espais a fi de mantenir la distància interpersonal recomanada. Obertura permanent o automàtica de portes per a evitar el contacte de les mans amb les superfícies, els poms o les manetes.
5. Limitació de l'aforament dels ascensors a una persona per trajecte, amb caràcter general.
6. Escales diferents per a la pujada i la baixada de plantes quan es considera aconsellable.
7. Limitació de l'aforament d'espais comuns de dimensions reduïdes, com els lavabos, els despatxos compartits, els espais d'arxiu i emmagatzematge.

En els espais i llocs de treball d’atenció al públic o amb gran afluència de persones:

1. Organització per al compliment estricte de l'aforament màxim permés.
2. Organització de les persones que romanguen en l'exterior de l'espai, en espera d'accedir a ell quan ho permeta l'aforament, com ara, la senyalització de distàncies recomanades en el sòl.
3. L'atenció al públic amb finestreta, taulell amb mampara protectora o garantint una separació física mínima d’un metre i mig.
4. Sistemes de cita per limitar la concurrència simultània de persones.

# Limitacions de ventilació del centre, en el seu cas.

El Servei Tècnic i de Manteniment (STM) ha coordinat l'aplicació de les [*Recomanacions*](https://www.miteco.gob.es/es/ministerio/medidas-covid19/sistemas-climatizacion-ventilacion/recomendacionesdecontrolymantenimiento1_tcm30-509985.pdf) *d'operació i manteniment dels sistemes de climatització i ventilació d'edificis i locals per a la prevenció de la propagació del SARS-CoV-2* del Govern d'Espanya per part de les empreses prestadores del servei de manteniment. Aquest servei ha remés un informe a administració d’edifici amb les recomanacions d’operació dels sistemes i les obligacions mínimes de ventilació natural quan la ventilació mecànica ha sigut insuficient o inexistent, així com advertit, si escau, de l’existència d’espais que no pogueren ser utilitzats per la manca de ventilació suficient.

Amb caràcter general, es faran tasques de ventilació freqüent en les instal·lacions i per espai d'almenys quinze minuts a l'inici de la jornada i en finalitzar. Addicionalment, quan les condicions meteorològiques i de l'edifici ho permeten, es mantindran les finestres obertes el temps més gran possible.

# Disminució de la concurrència de persones i limitacions d'aforament.

Limitacions d’aforament de les sales de conferències, sales d'estudi, etc.

L'aforament màxim permet el compliment de la distància interpersonal recomanada. Amb caràcter general es limita a un terç de l'aforament màxim permés o al percentatge establert en la normativa estatal o autonòmica per activitats específiques.

Limitacions d’aforament del lavabos

L’ocupació màxima per a l’ús de lavabos es d’una persona per a espais de fins a quatre metres cuadrats, excepte en els supòsits de persones que puguen requerir assistència; en aquest cas, també es permetrà la utilització per la persona acompanyant. Per a lavabos de més de quatre metres quadrats que compten amb més d’una cabina o urinari, l’ocupació màxima es del 50% del nombre de cabines i urinaris. Per facilitar el control de l’aforament s’han senyalitzat les cabines i urinaris deshabilitats.

# Mesures higièniques enfront de la COVID-19

Màscara

L’ús de màscara higiènica o quirúrgica es obligatori a les instal·lacions de la UV, tant en els espais oberts com en els tancats en què es puga concórrer en el mateix espai amb altres persones, sense perjudici de les exempcions previstes en la normativa estatal i autonòmica.

El personal de la UV pot sol·licitar una màscara higiènica o quirúrgica en accedir a l’edifici.

El personal de l’observatori té a la seua disposició mascaretes en secretaria en cas de trencament de la seua.

Solució alcohòlica

Els accessos als centres, les aules, les zones d'ús comú, els espais amb una major afluència de persones, densitat d'ocupació o distància dels llocs de treball als lavabos, disposen de dispensadors amb preparats de base alcohòlica (mínim 70%) per a facilitar la higiene de mans, almenys en entrar i eixir dels mateixos i sempre que calga.

Estan situats a l’entrada del centre i un altre a l’aula del cel.

# Dades de contacte de la persona referent COVID del centre i la persona responsables COVID de la UV:

Les dades de contacte de la persona referent COVID, en aplicació de l’apartat quinze de les [*Directrius*](https://www.uv.es/preven/noticies/covid19/9%20sep%20directrius%20prevencio%20centres%20curs%202020-2021%20v1.2.pdf) *de prevenció i protecció enfront de la COVID-19 en el centre singular de l’Observatori Astronòmic*

* Esther Ibáñez
* Administració OAUV
* Estio2@uv.es
* 963543483

La persona responsable de la UV es Carlos Hermenegildo Caudevilla, Vicerector d’Investigació.

El correu electrònic general de la UV per a consultes i comunicacions relatives a casos de contagi de COVID-19 es: covid@uv.es.

# Ubicació de les sales d'aïllament per a atendre emergències relatives a COVID-19

Las sala d’aïllament habilitada, en aplicació de l’apartat dotze de les [*Directrius*](https://www.uv.es/preven/noticies/covid19/9%20sep%20directrius%20prevencio%20centres%20curs%202020-2021%20v1.2.pdf) *de prevenció i protecció enfront de la COVID-19 en l'àmbit de la docència presencial del curs 2020-2021*, es la següent:

* Espai cuina OAUV
* Referència al Catàleg d’Espais de la UV: Espai 047 (703P1)

# Altres mesures específiques pròpies del centre.

Al centre Observatori Astronòmic d’Aras de los Olmos s’ha de complir la distància de seguretat de 2 metres, així com el control d’accés de les persones al centre.

Hi ha un dispensador amb preparat de base alcohòlica (mínim 70%) per a facilitar la higiene de mans a l’entrada.